**Teemu Muurimäki** (s. 1974) on suomalainen muotisuunnittelija. Muurimäki tunnetaan erityisesti uniikeista ilta- ja hääpuvuistaan, joita hän on suunnitellut vuodesta 2001 lähtien muun muassa Linnan juhliin.

lifeeeee
--------

Porissa lapsuutensa viettänyt Muurimäki kirjoitti ylioppilaaksi Savonlinnan taidelukiosta vuonna 1993 ja valmistui vaatesuunnittelijaksi (taiteen maisteri) Taideteollisesta korkeakoulusta (nykyinen Aalto-yliopisto) vuonna 2001. Valmistumisensa jälkeen hän on työskennellyt muotisuunnittelijana Euroopan toiseksi suurimmalla hääpukuvalmistajalla Cymbeline Paris Pariisissa, italialaisilla huippumuotitaloilla Dolce & Gabbana, Bottega Veneta ja Giorgio Armani Milanossa sekä australialaisella muotitalolla Carla Zampatti Sydneyssä suunnitellen Bianca Spender -mallistoa.

Palattuaan Suomeen 2012 Muurimäki suunnitteli neljä vuotta Marimekolle. Hänen käsialaansa on mm. Unikko-iltapukumallisto, joka juhlisti 50 vuotta täyttävää ikonista Unikko-kuosia. Keväällä 2015 Muurimäki lanseerasi oman toiminnallisiin*selvennä* merinovillatuotteisiin erikoistuneen Formal Friday -miestenvaatemerkin. Hän myös suunnitteli tuotteistuksen SuomiAreena-tapahtumaan  kesällä 2017 ja shakki-aiheisen korumalliston designtalo Aarikalle 2018. Muurimäki työskenteli suomalaisen miestenpukuvalmistaja Turon pääsuunnittelijana kesäkuusta 2018 koronaviruspandemian vaikeuttamaan kesään 2020 saakka.

Muodin ohella Muurimäki on suunnitellut myös esiintymisasuja sekä teatteri- ja nykytanssipuvustuksia. Taitoluistelija Kiira Korpi kilpaili vuosia hänen suunnittelemissaan puvuissa. Muurimäki suunnitteli ensimmäisen nykytanssipuvustuksensa Tero Saarinen Companylle teokseen *Morphed* Suomen Kansallisoopperan päänäyttämölle 2014. Hän on suunnitellut puvut myös Tero Saarisen ja Kimmo Pohjosen duettoon *Breath*, joka sai ensi-iltansa Quebecissä Kanadassa 2018, sekä Skånes Dansteaterin ja Tero Saarinen Companyn yhteistuotantoon *Transit* Malmön oopperataloon Ruotsiin 2020. Muurimäen käsialaa on myös koreografien Minna Tervamäen ja Ima Iduozeen ja multimediataiteilija Marita Liulian tanssiteokseen *Swan Song* Aleksanterin teatteriin 2014 suunnitellut puvut.

Muurimäki debytoi musikaalipukusuunnittelijana Maria Sidin ohjaamassa Svenska Teaternin menestysmusikaalissa *Chess på Svenska* 2018. Hänen ensimmäinen oopperapukusuunnittelunsa nähtiin Savonlinnan oopperajuhlien kesän 2019 uutuusteoksessa, komediallisessa oopperassa Sevillan parturi, jonka ohjasi Kari Heiskanen. Sittemmin Muurimäen suunnittelemia musikaalipukusuunnitteluja ovat Queenin musiikkiin perustuva, Maria Sidin ohjaama *We Will Rock You* Helsingin Jäähallissa 2021, Markus Virran ohjaama, Pulitzer-palkittu Next to Normal Svenska Teaternissa 2021 ja Marco Bjurströmin ja Peter Pihlströmin ohjaama klassikko Grease Messukeskuksen *Amfi*-teatterissa 2023.

A cappella -yhtye Fork sekä useat esiintyvät artistit, kuten Olavi Uusivirta, Iiro Rantala, Maria Ylipää, Mari Palo, Elastinen, Nina Tapio, Katri Helena, Kaija Koo, Jenni Vartiainen, Maija Vilkkumaa, Ellinoora, Anna Puu, Paula Vesala, Joel Herttua ja Bess sekä juontajat Maria Ylipää (Jussi-gaala 2016), Jaana Pelkonen (Eurovision laulukilpailu 2007, Kultainen Venla 2021, Bumtsibum 2021) ja Anna-Maija Tuokko (Jussi-gaala 2019–2022) ovat esiintyneet Muurimäen suunnittelemissa puvuissa. Vuodesta 2020 Teemu Muurimäki on työskennellyt osana Uuden Musiikin Kilpailun pukutiimiä ja on suunnitellut esiintymisasuja mm. The Rasmukselle ja Käärijälle yhdessä pukusuunnittelija Elina Larion ja stylisti Vesa Silverin kanssa.

Erityisesti Muurimäki tunnetaan suunnittelemistaan uniikki-iltapuvuista, joita on nähty Linnan juhlissa yli kahden vuosikymmenen ajan sekä erilaisissa palkintogaaloissa, mukaan lukien Oscar-gaalassa Kirsikka Saarella 2014, Golden Globe -gaalassa Laura Birnillä 2019, Cannesin elokuvajuhlilla Krista Kososella 2019, Sophia Heikkilällä 2019 ja Seidi Haarlalla 2022 sekä lukuisissa juhla- ja palkintogaaloissa Anna-Maija Tuokolla. Linnan juhlien puvuista muistetaan erityisesti Vanessa Kurrin vaaleanpunainen puku 2002, Anna Puun futuristinen metallikorsettipuku 2018, Jaana Pelkosen lukuisat iltapuvut 2007–2022 ja keskustelua miesten juhlapukeutumisesta herättänyt balettitanssija Atte Kilpiselle suunniteltu pinkki frakki 2022.

Lähteet
-------

1. ↑  Linnan juhlien puvuista tunnettu muotisuunnittelija Teemu Muurimäki: "Kiitän äitiäni ammatinvalinnastani" *Gloria*.  29.1.2019. Viitattu 6.9.2019.
2. ↑  Suomalaissuunnittelijat paljastavat: Morsian, näin saat täydellisesti istuvan hääpuvun *Ilta-Sanomat*.  26.5.2013. Viitattu 6.9.2019.
3. ↑  Henkilökuva: Linnan juhlien iltapuvuista tunnettu Teemu Muurimäki valitsi Suomen – maailman muotitalot eivät tehneet onnelliseksi *Yle Uutiset*. Viitattu 6.9.2019.
4. ↑  Kuvaja, Sini: Muotisuunnittelija Teemu Muurimäen ihmeellinen elämäntarina Porista Milanoon muotimaailman huipulle ja takaisin  9.7.2017. Satakunnan Kansa.  Arkistoitu 22.6.2018. Viitattu 22.6.2018.
5. ↑  Muotitalojen huipulta löytyy monta suomalaista *Yle*. 25.5.2012
6. ↑  Marimekon Teemu Muurimäki uskoo suomalaisen vaatesuunnittelun omaleimaisuuteen *mtvuutiset.fi*.  30.9.2013. Viitattu 6.9.2019.
7. ↑  Marimekko: Marimekko Vuosikirja 2013 *Vuosikirja*.  2013. Marimekko. Viitattu
8. ↑  W. W. D. Staff, W. W. D. Staff: Finnish Up: Finland’s Fashion Moment *WWD*.  20.11.2013. Viitattu 6.9.2019. (englanniksi)
9. ↑  Huippusuunnittelija Teemu Muurimäeltä uusi aluevaltaus (Arkistoitu – Internet Archive) *Design Forum Finland*. 12.3.2015
10. ↑  Suomalaisen muotimaailman tähti Teemu Muurimäki suunnittelee malliston SuomiAreenalle *suomiareena.fi*.  16.3.2017.  Arkistoitu 6.9.2019. Viitattu 6.9.2019.
11. ↑  Aarikka: Aarikka ja suunnittelija Teemu Muurimäki lanseeraavat modernin CHESS- korumalliston *Aarikka*.  Arkistoitu 6.9.2019. Viitattu 6.9.2019.
12. ↑  Turon uusi pääsuunnittelija on Teemu Muurimäki *Turo*. Viitattu 6.9.2019.
13. ↑  Kiira Korpi hurmasi kauneudellaan SM-kisoissa – kuvat *mtvuutiset.fi*.  17.12.2012. Viitattu 6.9.2019.
14. ↑  Puvut ovat tärkeä osa taitoluistelua - "On menty modernimpaan suuntaan" *yle.fi*. Viitattu 6.9.2019.
15. ↑  Esa-Pekka Salonen :: Helsinki Festival[vanhentunut linkki]
16. ↑  Arvio: Tero Saarisen mieskollektiivi tanssi itsensä nirvanaan *Helsingin Sanomat*.  18.8.2014. Viitattu 6.9.2019.
17. ↑  Tero Saarinen Company: Breath *Dance Info Finland*.  3.10.2017. Viitattu 6.9.2019. (englanniksi)
18. ↑  Transit *Tero Saarinen Company*. Viitattu 16.11.2020.
19. ↑  Sellosali: Swan Song *Stadissa.fi*. Viitattu 16.11.2020.
20. ↑  Teatteriarvostelu: Yli kolmikymppinen Abba-miesten musikaali pesee kasvonsa Helsingissä *Helsingin Sanomat*.  8.9.2018. Viitattu 6.9.2019.
21. ↑  ★★★★★ för Chess, läs recensionsutdragen *svenskateatern.fi*.  10.9.2018.  Arkistoitu 6.9.2019. Viitattu 6.9.2019. (ruotsiksi)
22. ↑  Tragikoominen Sevillan parturi villitsi ensi-iltayleisön Savonlinnassa *Kansan Uutiset*.  8.7.2019. Viitattu 6.9.2019.
23. ↑  Savonlinnan Oopperajuhlat: Operafestival Ohjelmisto Sevillan parturi *Ohjelmisto 2020*.  2019. Savonlinnan Oopperajuhlat. Viitattu 6.9.2019.
24. ↑
25. ↑
26. ↑
27. ↑  Fork: Revolution | Eeva *www.apu.fi*.  22.11.2016. Viitattu 6.9.2019.
28. ↑  Teemu Muurimäki on tuonut pukutalo Turoon uudenlaisen suunnittelukulttuurin – "Tämä tuntuu unelmatyöltä" *Fashion Finland*.  2.7.2019. Viitattu 6.9.2019.
29. ↑  Konserttiarvostelu | Kauheaa kankkusta ennakoitiin Musiikkitalossa huvittuneen hyrinän säestämänä *Helsingin Sanomat*.  6.12.2019. Viitattu 26.3.2020.
30. ↑
31. ↑
32. ↑
33. ↑
34. ↑
35. ↑
36. ↑
37. ↑
38. ↑
39. ↑
40. ↑
41. ↑
42. ↑
43. ↑
44. ↑
45. ↑
46. ↑
47. ↑
48. ↑
49. ↑
50. ↑

Aiheesta muualla
----------------

* Muurimäen haastattelu Yle Areenassa
* Elle kohtaa: Teemu Muurimäki